# Declarație de confidențialitate

S.C. SST GRUP TRANSILVANIA S.R.L. este un operator de date cu caracter personal și are responsabilitatea, conform Regulamentului General privind Protecția Datelor 2016/679 („GDPR”) și a legislației naționale în domeniu, de a garanta protecția datelor dumneavoastră cu caracter personal.

S.C. SST GRUP TRANSILVANIA S.R.L. se aliniază prevederilor Regulamentului (UE) 2016/679, asigură securitatea datelor dumneavoastră conform celor mai înalte standarde și vă informează cu privire la drepturile pe care le aveți în virtutea acestuia.

S.C. SST GRUP TRANSILVANIA S.R.L., în calitatea sa de operator, prelucrează datele cu caracter personal ale clienților, partenerilor, ale persoanelor de contact și/sau ale altor persoane fizice desemnate de către partenerii contractuali, salariaților, candidaților la angajare, colaboratorilor/potențialilor colaboratori, furnizorilor de produse/servicii, vizitatorilor și a altor persoane care interacționează cu societatea și/sau sunt antrenate în relații contractuale cu aceasta.

Societatea nu operează transferuri de date cu caracter personal ale persoanelor vizate către țări terțe sau organizații internaționale.

Prelucrarea datelor cu caracter personal se realizează de către S.C. SST GRUP TRANSILVANIA S.R.L., în baza:

* necesității executării unui contract la care dumneavoastră sunteți parte sau pentru a face demersuri legale înainte de încheierea unui contract;
* intereselor legitime urmărite de operator sau de o parte terță;
* consimțământului pentru unul sau mai multe scopuri specifice;

Datele cu caracter personal sunt stocate în vederea prelucrării lor pe durata necesară executării obligației contractuale și ulterior potrivit procedurilor interne și în conformitate cu cerințele legale.

S.C. SST GRUP TRANSILVANIA S.R.L. a adoptat măsuri tehnice şi organizatorice pentru a asigura securitatea datelor dumneavoastră personale împotriva manipulării, pierderii, distrugerii, accesării, de către persoane neautorizate, în mod accidental sau/şi intenţionat.

În cazul în care datele dumneavoastră cu caracter personal sunt preluate și ulterior prelucrate în mod direct, aveți dreptul de a fi informat cu privire la

• existența și temeiul unei operațiuni de prelucrare;

• scopul/(rile) prelucrării;

• obligația de a furniza datele respective operatorului;

• consecințele în cazul unui refuz.

Dumneavoastră, în calitate de persoană vizată, aveți dreptul de a obține informații suplimentare de la operator cu privire la perioada de stocare și drepturile pe care GDPR vi le conferă, cum ar fi:

* **Dreptul de acces** - aveți dreptul de a obține din partea Operatorului o confirmare dacă se prelucrează sau nu date cu caracter personal care vă privesc și, în caz afirmativ, aveți acces la datele respective;
* **Dreptul la rectificare** - aveți dreptul de a obține de la Operator, fără întârzieri nejustificate, rectificarea datelor cu caracter personal inexacte care vă privesc, precum şi completarea datelor care sunt incomplete;
* **Dreptul la ştergerea datelor** - “Dreptul de a fi uitat” - în situaţiile reglementate expres de lege, în special în cazul în care vă retrageţi consimţământul aveți dreptul de a obține din partea operatorului ștergerea datelor cu caracter personal care vă privesc;
* **Dreptul la restricţionarea prelucrării** - aveți dreptul de a obține din partea Operatorului restricționarea prelucrării datelor în anumite situaţii reglementate expres de lege, în special în cazul în care contestaţi exactitatea acestora sau în cazul în care prelucrarea este ilegală;
* **Dreptul la portabilitatea datelor** - aveți dreptul de a primi datele cu caracter personal care vă privesc și pe care le-ați furnizat operatorului pentru a fi transmise altui operator;
* **Dreptul la opoziţie** - aveți dreptul de a vă opune, din motive legate de situația particulară în care vă aflați, prelucrării datelor cu caracter personal care vă privesc, inclusiv creării de profiluri pe baza respectivelor dispoziții;
* **Dreptul de a nu face obiectul unei decizii bazate exclusiv pe prelucrarea automată** - aveți dreptul de a nu face obiectul unei decizii bazate exclusiv pe prelucrarea automată, inclusiv crearea de profiluri, care vă afectează într-o măsură semnificativă.

Toate aceste drepturi pot să fie exercitate printr-o cerere scrisă, semnată și datată, transmisă la sediul nostru.

În plus, pentru eventuale nemulțumiri sau întrebări legate de prelucrarea datelor cu aracter personal care vă privesc, vă puteți adresa la adresa de mail barna.benedek@sstgruptransilvania.ro.

Totodată plângeri referitoare la prelucrarea datelor personale pot fi adresate direct Autorității Naționale de Supraveghere a Prelucrării Datelor cu Caracter Personal.